2018. gada 14. augustā Noteikumi Nr. 511

Rīgā (prot. Nr. 38 23. §)

**Grozījumi Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi"**

Izdoti saskaņā ar

[Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma](http://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums) [20. panta](http://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p20) 6. un 13. punktu

Izdarīt Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi" (Latvijas Vēstnesis, 2015, 248. nr.; 2017, 5. nr.) šādus grozījumus:

1. Papildināt 18.2.5. apakšpunktu aiz vārda "iegādes" ar vārdiem "un apdrošināšanas".

2. Izteikt 26.6. apakšpunktu šādā redakcijā:

"26.6. nodrošina datu uzkrāšanu par Eiropas Parlamenta un Padomes 2013. gada 17. decembra Regulas Nr. [1304/2013](http://eur-lex.europa.eu/eli/reg/2013/1304/oj/?locale=LV) par Eiropas Sociālo fondu un ar ko atceļ Padomes Regulu (EK) Nr. [1081/2006](http://eur-lex.europa.eu/eli/reg/2006/1081/oj/?locale=LV) (turpmāk – regula Nr. [1304/2013](http://eur-lex.europa.eu/eli/reg/2013/1304/oj/?locale=LV)), 1. pielikumā ietvertajiem Eiropas Sociālā fonda kopējiem tūlītējiem rezultāta rādītājiem, tai skaitā par dalībniekiem, kas pēc aiziešanas (pēc dalības pasākumā) iesaistījušies izglītībā vai apmācībā vai ieguvuši kvalifikāciju, kā arī par nelabvēlīgā situācijā esošiem dalībniekiem, kas sākuši darba meklējumus, iesaistījušies izglītībā vai apmācībā, kvalifikācijas ieguvē vai nodarbinātībā, tostarp pašnodarbinātie. Datus iesniedz sadarbības iestādē saskaņā ar normatīvajiem aktiem, kas nosaka Eiropas Savienības struktūrfondu un Kohēzijas fonda projektu pārbaužu veikšanas kārtību 2014.–2020. gada plānošanas periodā, atbilstoši maksājuma pieprasījuma veidlapai. Datu uzkrāšana par Eiropas Sociālā fonda kopējiem tūlītējiem rezultāta rādītājiem ir attiecināma uz apmācībām, kuru ilgums pārsniedz 64 apmācību stundas."

Ministru prezidents Māris Kučinskis

Tieslietu ministrs Dzintars Rasnačs